volume twelve . number two . autumn 2013

Abstracts translated from the English by: Pesops

International Body Psychotherapy Journal *The Art and Science of Somatic Praxis*

Volume 12, Number 2, autumn 2013 *ISSN 2169-4745 Printing, ISSN 2168-1279 Online*

© Author and USABP/EABP. Reprints and permissions secretariat@eabp.org

Ο Ιδεαλισμός και οι Στόχοι της Ψυχοθεραπευτικής Διαδικασίας

Michael C. Heller

Το άρθρο αυτό ασχολείται με τις δυσκολίες του να προτείνουμε μια συγκεκριμένη λίστα με τους σκοπούς της ψυχοθεραπευτικής διαδικασίας, που να είναι αποδεκτοί από τους περισσότερους ψυχοθεραπευτές. Παρουσιάζει μια σειρά προβληματισμών πάνω σ’ αυτό το θέμα, σαν ένα είδος «ακονιστή μυαλού» για συναδέλφους. Στο πρώτο μέρος δείχνω ότι μια συζήτηση πάνω στους σκοπούς της ψυχοθεραπείας, συχνά εγείρει άρρητα ιδεολογικά θέματα, σαν κι αυτά που μας εμπνέουν οι διάφορες μορφές του φιλοσοφικού ιδεαλισμού. Κατόπιν προσδιορίζω τι χρειαζόμαστε από την επιστημονική έρευνα προκειμένου να βελτιώσουμε την κατανόησή μας για τους στόχους της ψυχοθεραπευτικής διαδικασίας. Τέλος, αναφέρομαι σε μερικούς από τους προβληματισμούς που με στοιχειώνουν όταν δουλεύω ψυχοθεραπευτικά.

*Λέξεις-κλειδιά:* θεραπεία μέσω Ψυχοθεραπείας, στόχοι της θεραπείας, σωματική ψυχοθεραπεία, αποτελεσματικότητα, ρητές και άρρητες πεποιθήσεις, ιδεαλισμός, συνάφεια/μη-συνάφεια της ανθρώπινης φύσης.

**Διαταραχές της Εικόνας του Σώματος**

**Bernhard Schlage, MA**

Προερχόμενο από παιδικές εμπειρίες μιας «διευρυμένης εικόνας σώματος», αυτό το άρθρο δέχεται αξιωματικά την ύπαρξη του ονομαζόμενου «δεύτερου σώματος» διαφορετικού μεν αλλά συνδεδεμένου με το φυσικό σώμα και το πώς αυτό το σώμα σχετίζεται με τμήματα του εγκεφάλου. Αντλώντας από την ιστορική και διαπολιτισμική έρευνα ο συγγραφέας δείχνει πώς αυτό το « δεύτερο σώμα» μπορεί να μας βοηθήσει σε μια καλύτερη κατανόηση και θεραπεία των διαφόρων διαταραχών εικόνας σώματος, και φαινομένων όπως ανορεξία/βουλιμία, νευροπάθειες, καταστάσεις-κοντά στο όνειρο, αποσυνδέσεις από το σώμα και φαινόμενα άρνησης του σώματος. Αυτό το άρθρο προσπαθεί να αποφύγει μια περιγραφή των φαινομένων· αντίθετα εστιάζεται στο να δώσει διαφορετικούς προσδιορισμούς και μοντέλα κατανόησης, με την ελπίδα να καταλήξουμε σε νέους τρόπους επεξεργασίας αυτών των φαινομένων.

 *Λέξεις-κλειδιά:* διαταραχές εικόνας σώματος, νευροπλαστικότητα, περι-προσωπικός χώρος.

**Στρατιωτική Κουλτούρα και Σωματική Ψυχοθεραπεία : Μελέτη μιας περίπτωσης**

**Diana Houghton Whiting, MA**

Ο Στρατός έχει τη δική του κουλτούρα, την οποία διδάσκει σε όλους τους νεοσύλλεκτους που εισέρχονται στα Κέντρα Εκπαίδευσης. Ο κανόνας στην κουλτούρα αυτή είναι να καταστείλει τα σήματα από το σώμα, με στόχο την ολοκλήρωση του εκάστοτε καθήκοντος. Ως εκ τούτου, η Σωματική Ψυχοθεραπεία είναι χρήσιμη στο να αποκαλύπτει ό,τι περιέχει το σώμα, διευκολύνοντας τη θεραπεία στα θύματα τραύματος. Αυτή η μελέτη περίπτωσης εξερευνά τη διασταύρωση θεμάτων όπως η στρατιωτική κουλτούρα, το πώς συγκρατούν το τραύμα οι βετεράνοι και πώς η σωματική ψυχοθεραπεία μπορεί να χρησιμοποιηθεί στα πλαίσια μιας τέτοιας κουλτούρας για να βοηθήσει τη θεραπεία τους.

*Λέξεις-κλειδιά:* στρατιωτική κουλτούρα, σωματική ψυχοθεραπεία, πρακτικές βασισμένες στη μαρτυρία.

**Κλείνοντας τις Τρύπες –στους- ρόλους του Παρελθόντος,**

**Με τους Κατάλληλους ανθρώπους στον Κατάλληλο Χρόνο**

*Ένας τρόπος ν’ ανοίξουμε την πόρτα στην ευτυχία στον παρόντα χρόνο*

Albert Pesso

Aρχικά θα ανακεφαλαιώσω εν συντομία πώς εγκαθιστούμε τα θεμέλια για την οικοδόμηση μιας ευτυχισμένης ζωής χρησιμοποιώντας το Ψυχοκινητικό Σύστημα Pesso-Boyden (PBSP), το οποίο παρέχει μια νέα εμπειρία συμβολικής μνήμης/ ικανοποίησης των αναπτυξιακών αναγκών **σαν να είχε συμβεί στο πραγματικό παρελθόν.** Κατόπιν θα περιγράψω πώς ασχολούμαστε με το να κλείσουμε τις Τρύπες στους Ρόλους του παρελθόντος, χρησιμοποιώντας νέες ισχυρές έννοιες του Ψυχοκινητικού Συστήματός μας, καθώς και χειρισμούς που ανοίγουν κρυφές νευρολογικές και ψυχολογικές πύλες στο νου και τα σώματά μας, οι οποίες προηγουμένως μπλοκάριζαν τη δεκτικότητά μας προς την ευτυχία και προς τις γλυκές απολαύσεις της ζωής.

 *Λέξεις-κλειδιά:* PBSP, τραύμα, δίκτυο οικογένειας